
Kirkolliskokouksen työskentelystä vuodelta 2016 maksettavat palkkiot ja ansionmenetyskorvaukset

asianro DKIR/867/01.02.00/2016
                    		                                        KK2016-00024



Kirkolliskokous on hyväksynyt kansliavaliokunnan mietinnön 1/2016 kirkolliskokoukseen osallistumisesta aiheutuneiden kulujen korvaamisperiaatteista toimikaudella 1.5.2016–30.4.2020. Mainittuun mietintöön sisältyvät myös perusteet ansionmenetyksen korvaamisesta.

Kansliavaliokunta ehdottaa, että kirkolliskokouksen työskentelystä vuodelta 2016 maksettavat palkkiot ja korvaukset vahvistettaisiin seuraaviksi:

1.	Kirkolliskokouksen jäsenille ja lainoppineille asiantuntijoille maksetaan kokouspalkkiota 165 euroa istuntopäivältä.

2.	Ansionmenetyksen korvauksen enimmäismäärä on 50 euroa tunnilta. Erillistä todistusta ei tarvita, jos korvattava määrä ei ylitä 25 euroa tunnilta.
		
3.	Valiokuntien jäsenille annetusta valmistelutehtävästä maksetaan kokousajan ulkopuolella tehdystä työstä 35 euroa tunnilta.

4.	Toimitusvaliokunnan jäsenille maksetaan istuntokausien väliaikoina suoritetusta työstä 40 euroa tunnilta.

5.	Pöytäkirjantarkastajille maksetaan 40 euroa tunnilta.

6.	Kirkolliskokouksen pääsihteerille, notaarille, tulkille, hallintosihteerille ja kielenkääntäjille sekä valiokuntien sihteereille, silloin kun he ovat kirkon viran- tai toimenhaltijoita, maksetaan kirkolliskokouksen istuntojen aikana säännöllisen työajan (8.00–16.15) ulkopuolella tehdystä työstä 50 euroa tunnilta. Sama korvaus maksetaan kirkolliskokouksen istuntokausien väliaikoina säännöllisen työajan ulkopuolella tehdystä työstä. Niille valiokuntien sihteereille, jotka eivät ole kirkon viran- tai toimenhaltijoita, maksetaan 50 euroa jokaiselta työtunnilta.

7.	Kirkolliskokouksen puheenjohtajille sekä kirkolliskokouksen istuntoviikon aikana ja istuntokausien väliaikoina työskentelevien valiokuntien ja niiden osastojen puheenjohtajille maksetaan kokouspalkkiot 50 %:lla korotettuna. Sama palkkio maksetaan myös oman valiokuntansa sihteeriksi otetulle kirkolliskokousedustajalle.

8.	Kirkkohallituksen kirkkoneuvoksille maksetaan kokouspalkkiota 100 euroa istuntopäivältä.


9.	Valiokuntien sekä niiden osastojen ja jaostojen jäsenille maksetaan istuntokausien väliaikoina pidettävistä kokouksista
–	alle 2 tuntia kestävä kokous 100 euroa
–	2–4 tuntia kestävä kokous 135 euroa
–	yli 4 tuntia kestävä kokous 200 euroa.

Istuntokausien väliaikoina pidettävistä kokouksista maksetaan ansionmenetyskorvaukset samojen periaatteiden mukaisesti kuin varsinaisilta istuntopäiviltä.

10.	Kirkolliskokouksen valiokuntiin kutsuttaville asiantuntijoille korvataan matkakulut ja maksetaan valiokunnan puheenjohtajan harkinnan mukainen palkkio. Sen suuruus voi olla enintään 250 euroa kerralta.



Turussa 12 päivänä toukokuuta 2016



Valiokunnan puolesta




Markku Orsila			Outi Perkiömäki
puheenjohtaja			sihteeri





Asian käsittelyyn ovat ottaneet osaa puheenjohtaja sekä jäsenet Rantala, Kosonen, Korhonen, Korpela, Himanka ja Hahtola.

